
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 158
                                                           din 31 iulie 2018
privind aprobarea actului adiţional pentru prelungirea contractului de închiriere pentru imobilul din Sighişoara, str. Mănăstirii, nr. 5, cu destinația școală de muzică, utilizat de  Școala Gimnazială ,,Miron Neagu” Sighişoara
Consiliul Local al Municipiului Sighişoara, întrunit în ședință extraordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19.332/06.07.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere contractul de închiriere nr. Pr.Z.69/2013, 2513/2013, încheiat între Parohia Romano Catolică Sighişoara, în calitate de proprietar şi Şcoala Gimnazială ,,Miron Neagu”, în calitate de chiriaş, având ca obiect închirierea imobilului, compus din construcţie în suprafaţă utilă de 345 mp. şi terenul aferent acesteia în suprafaţă de 259 mp., situat în Municipiul Sighişoara, str. Mănăstirii, nr. 5, imobil cu destinaţia unitate de învățământ, în care funcţionează școala de muzică care aparține de Şcoala Gimnazială “Miron Neagu” Sighișoara, contractul de închiriere fiind aprobat prin Hotărârea Consiliului Local Sighişoara nr. 165/26.09.2013;

Având în vedere adresa Parohiei Romano Catolice Sighişoara nr. 45/2018, înregistrată la Municipiul Sighişoara sub nr. 18.702/02.07.2018, prin care îşi exprimă acordul pentru prelungirea contractului de închiriere nr. Pr.Z.69/2013, 2513/2013, în aceleaşi condiţii contractuale;

Având în vedere prevederile Ordonanţei de Urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare;

Având în vedere prevederile Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 555 - 562 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 19.331/06.07.2018, prin care se propune aprobarea actului adiţional pentru prelungirea contractului de închiriere nr. Pr.Z.69/2013, 2513/2013, pentru imobilul din Sighişoara, str. Mănăstirii, nr. 5, în care funcţionează școala de muzică care aparține de Școala Gimnazială ”Miron Neagu” Sighişoara, îndeplinindu-se prevederile legale în acest sens;
Având în vedere avizele favorabile ale comisiilor de buget și comerț;
În temeiul art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

          H O T Ă R Ă Ş T E:

Art. 1. Se aprobă actul adiţional pentru prelungirea contractului de închiriere nr. Pr.Z.69/2013, 2513/2013, încheiat între Parohia Romano Catolică Sighişoara, în calitate de proprietar şi Şcoala Gimnazială “Miron Neagu”, în calitate de chiriaş, având ca obiect închirierea imobilului, compus din construcţie în suprafaţă utilă de 345 mp. şi terenul aferent acesteia în suprafaţă de 259 mp., situat în Municipiul Sighişoara, str. Mănăstirii, nr. 5, imobil cu destinaţia unitate de învățământ, în care funcţionează școala de muzică care aparține de Şcoala Gimnazială ,,Miron Neagu”, Sighișoara, conform anexei nr. 1, care face parte integrantă din prezenta hotărâre. 

Art. 2. Prin actul adiţional menţionat la articolul precedent, durata contractului de închiriere nr. Pr.Z.69/2013, 2513/2013, se prelungeşte până la data de 31.08.2023, restul clauzelor contractuale rămânând neschimbate.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al primarului, Şcoala Gimnazială ,,Miron Neagu”, structura arondată Școala de muzică Sighişoara şi Parohia Romano Catolică Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. Şcoala Gimnazială ,,Miron Neagu”;
  1 ex. Școala de muzică Sighişoara;

  1 ex. Parohia Romano Catolică Sighişoara.
  12 ex.
  C.A.B. 

